Margaj
Margaj (lat. Leopardus wiedii) je mala mačka iz reda zvijeri.

Areal vrste obuhvaća veći broj država u Južnoj i Srednjoj Americi. Vrsta je prisutna u Argentini, Belizeu, Boliviji, Brazilu, Venezueli, Gvajani, Gvatemali, Kolumbiji, Meksiku, Nikaragvi, Kostarici, Ekvadoru, Panami, Paragvaju, Peruu, Salvadoru, Surinamu, Urugvaju, Francuskoj Gvajani i Hondurasu. Staništa vrste su šume i riječni ekosustavi. Prisutna je na području rijeke Amazone u Južnoj Americi.

Ima dužinu tijela od 50-72 cm, rep je dugačak 35-49 cm, a teži 3-9 kg.

Margaj je privlačna izgleda, bliski rođak ocelota, ali je manji. Dlaka je kratka, glatka i smeđa, bijela na dnu tijela, prsima i vratu. Tamne mrlje slične su kao i kod ocelota i protežu se duž leđa i sa strane. Rep je prugast. 

Plijen margaja uglavnom su: štakori, miševi, vjeverice, oposumi, male ptice i beskičmenjaci. Povremeno se hrane plodovima.

Margaj provodi većinu svog života na stablima, gdje lovi, obično u sumrak. Živi skrovito, lako se skriva, često koristi mimikriju. Vrlo je spretan u penjaju zahvaljujući iznimno fleksibilnim stražnjim nogama. Tijekom silaska s drveća pomaže mu dugi rep. Zbog privlačna izgleda, ljudi su pokušali pripitomiti margaja s malo uspjeha, jer ne voli biti zatvoren u kući.

Trudnoća traje 76 - 85 dana, okoti jednog mladog, rijetko dva.

Vanjske veze 
Ostali projekti

Male mačke
Fauna Argentine
Fauna Belizea
Fauna Bolivije
Fauna Brazila
Fauna Ekvadora
Fauna Gvajane
Fauna Gvatemale
Fauna Hondurasa
Fauna Kolumbije
Fauna Kostarike
Fauna Meksika
Fauna Nikaragve
Fauna Paname
Fauna Paragvaja
Fauna Perua
Fauna Salvadora
Fauna Surinama
Fauna Urugvaja
Fauna Venezuele
Sisari Južne Amerike
Sisari Sjeverne Amerike